Bulbophyllum
Bulbophyllum — orxideyalar oilasiga mansub turkum. Bu orxideya oilasining eng katta turkumi boʻlib 2000 dan ortiq turga ega. Turkumga tegishli turlar Afrika, janubiy Osiyo, Lotin Amerikasi, Gʻarbiy Hindiston va Hind va Tinch okeanidagi turli orollar kabi dunyoning issiq qismlarida oʻsadi. Bu turkumga mansub orxideyalar daraxtlar yoki toshlar yuzasida oʻrmalovchi shoxlarga osilgan ipga oʻxshash tolali ildizlarga ega. Poyasi ildizpoya va psevdobulbga boʻlinadi, bu xususiyat tutkumni dendrobiumdan ajratib turadi. Odatda psevdobulbning tepasida faqat bitta barg boʻladi. Bulbophyllumni kichikroq avlodlarga ajratishga bir necha bor urinishlar qilingan, biroq ularning koʻpchiligi Tanlangan oʻsimlik oilalarining Butunjahon nazorat roʻyxati tomonidan qabul qilinmagan.